《送徐仓用后村韵 其二》
宋代·林希逸

鲲横学海孰知修，万卷胸中古索丘。滂喜澄清真有志，籍违礼法亦如雠。

发棠事亟聊行锦，活国忠存待借筹。圣要直臣流俗惮，会须览镜说韩休。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。